8. ΒΑΣΙΛΙΚΟΝ ΔΙΑΤΑΓΜΑ της 29/29 Μαρτ. 1949 (ΦΕΚ Α' 79) Περί ιδρύσεως Οργανισμού Περιθάλψεως και Αποκαταστάσεως Ισραηλιτών Ελλάδος (Ο.Π.Α.Ι.Ε.). Έχοντες υπ' όψιν το άρθρον μόνον του Νόμ. 846/1946 "περί καταργήσεως του κληρονομικού δικαιώματος του Κράτους επί των εκκειμένων Ισραηλιτικών περιουσιών" και την υπ' αριθ. 31/1948 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και των Θρησκευμάτων και Εθνικής Παιδείας Υπουργών, απεφασίσαμεν και διατάσσομεν: Άρθρ.1.-1.Ιδρύεται Οργανισμός Περιθάλψεως και Αποκαταστάσεως Ισραηλιτών Ελλάδος (Ο.Π.Α.Ι. Ε.). 2.Ο Οργανισμός ούτος, εδρεύων εν Αθήναις, αποτελεί Νομικόν Πρόσωπον Δημοσίου Δικαίου, υπό την κατά Νόμον εποπτείαν του Υπουργείου Οικονομικών και του Υπουργείου Θρησκευμάτων και Εθνικής Παιδείας. Άρθρ.2.-1.Σκοπός του Οργανισμού είναι η περίθαλψις και αποκατάστασις των εκ του Γερμανικού διωγμού διασωθέντως Ισραηλιτών, οίτινες ήσαν μονίμως εγκατεστημένοι εν Ελλάδι την 1ην Σεπτ. 1939. Άρθρ.3.-1.Ο Οργανισμός διοικείται υπό εννεαμελούς Δ. Συμβουλίου εκλεγομένου ανά τριετίαν υπό του κατά το άρθρ. 6 του Α.Ν. 367/1945 προβλεπομένου Συνεδρίου των Ισραηλιτών Κοινοτήτων της Ελλάδος, ή εν περιπτώσει μη πραγματοποιήσεως τούτου, υπό αντιπροσώπων των εν Ελλάδι Ισραηλιτικών Κοινοτήτων, συνερχομένων εν Αθήναις ανά τριετίαν, με αποκλειστικόν θέμα την εκλογήν του Διοικητικού Συμβουλίου. Ο αριθμός των αντιπροσώπων, ορίζεται μέχρι τεσσάρων δι’ εκάστην Κοινότητα, αναλόγως του αριθμού των μελών αυτής με βάσιν ενός αντιπροσώπου ανά 500 μέλη. Αι Κοινότητες αι αριθμούσαι ολιγώτερα των πεντακοσίων μελών δύνανται κατ' εξαίρεσιν ν’ αντιπροσωπευθώσι δι’ ενός αντιπροσώπου, εάν όμως είναι τουλάχιστον μερικώς ανασυγκροτημέναι. 2.Το Δ.Σ. αποτελείται εξ Ισραηλιτών Ελλήνων πολιτών, συμπληρωσάντων το 30όν έτος της ηλικίας των, εχόντων ελευθέραν την διαχείρισιν της περιουσίας των και μη υποκειμένων εις τινα των εν τοις άρθροις 22 και 24 του Ποιν. Νόμου εκπτώσεων, ως και εις τας περί μη νομιμοφροσύνης κειμένας διατάξεις. 3.Εξαιρετικώς το πρώτον Διοικ. Συμβούλιον εκλέγεται υπό του κατά το άρθρ. 5 του Α.Ν. 367/1945 Κεντρικού Ισραηλιτικού Συμβουλίου Συντονισμού και Γνωματεύσεως εκ των εχόντων τα εν τω προηγουμένω εδαφίω προσόντα. 4.Αιτήσει 3 Ισραηλιτικών Κοινοτήτων επιδιδομένη προς το Δ.Σ. συγκαλείται εντός μηνός από της επιδόσεως της σχετικής αιτήσεως έκτακτον Συνέδριον των ως άνω αντιπροσώπων, με τα εν αιτήσει θέματα, οπότε δύνανται να τεθή και ζήτημα αντικαταστάσεως του Συμβουλίου, προ της λήξεως της θητείας του. 5.Αι εν αδρανεία Ισραηλιτικαί Κοινότητες δεν λαμβάνονται υπ’ όψιν δια την συγκρότησιν του Συνεδρίου. Άρθρ.4.-1.Το Δ.Σ. συγκροτείται εις Σώμα δια της εκλογής μεταξύ των μελών αυτού ενός προέδρου, ενός αντιπροέδρου και ενός εντεταλμένου συμβούλου. Συνεδριάζει, προσκλήσει του Προέδρου ή αιτήσει δύο μελών. Ευρίσκεται εν απαρτία, παρόντων τουλάχιστον των 2/3 των μελών του και αποφασίζει κατά πλειοψηφίαν. 2.Ο Πρόεδρος εκπροσωπεί τον Οργανισμόν δικαστικώς και εξωδίκως εις πάσας τας σχέσεις αυτού. 3.Το Δ.Σ. δύναται να μεταβιβάση μέρος της δικαιοδοσίας αυτού ως και της του Προέδρου εις τον εντεταλμένον Σύμβουλον δι’ ωρισμένον χρονικόν διάστημα. Άρθρ.5.-1.Το Δ.Σ. διοικεί πάσας εν γένει τας υποθέσεις του Οργανισμού, διαχειρίζεται την ανήκουσαν εις τον Οργανισμόν κινητήν και ακίνητον περιουσίαν και νέμεται ταύτην, αποφαίνεται περί της εκποιήσεως ή κτήσεως ή ανταλλαγής κινητής ή ακινήτου περιουσίας, συμβάλλεται μετά παντός τρίτου, συνομολογεί συμβιβασμούς και συνυποσχετικά διαιτησίας, συνάπτει πάσης φύσεως συμβάσεις, παραχωρεί και αίρει υποθήκας και οιαδήποτε εμπράγματα δικαιώματα και γενικώς υποκαθίσταται εις όλα τα δικαιώματα, ενοχικά και εμπράγματα, νομής ή οιαδήποτε άλλα, υφιστάμενα υπό του τέως δικαιούχου της εγκαταλελειμμένης περιουσίας. 2.Την διοίκησιν και διαχείρισιν των υποθέσεων του Οργανισμού και της ανηκούσης εις αυτόν κινητής και ακινήτου περιουσίας, περί ων η προηγουμένη παράγραφος ασκεί το Διοικητικόν Συμβούλιον υπό την ειδικήν εποπτείαν της παρά τη Κεντρική Υπηρεσία διαχειρίσεως Ισραηλιτικών περιουσιών της Γενικής Διευθύνσεως Δημ. Λογιστικού Γνωμοδοτικής Επιτροπής, εις ην δέον να υποβάλη άπαξ τουλάχιστον του έτους απολογισμόν και έκθεσιν των πεπραγμένων του. 3.Το Δ.Σ. διορίζει επίσης το προσωπικόν του Οργανισμού και καθορίζει την μισθοδοσίαν του. 4.Το Διοικητικόν Συμβούλιον εντός μηνός από της συγκροτήσεώς του δύναται να προ(Μετά την σελ. 332) Σελ. 332,01 315-093 Διαχείριση Ισραηλιτικών Περουσιών 26.Ζ.δ.8 τείνη εις τον Πρόεδρον της Κυβερνήσεως την δι’ αποφάσεως αυτού, δημοσιευομένης εις την Εφημερίδα της Κυβερνήσεως, σύστασιν και πλήρωσιν μιας θέσεως Γενικού Επιθεωρητού του Οργανισμού. Άρθρ.6.-1.Εις εκάστην έδραν Ισραηλιτικής Κοινότητος, ένθα υφίστανται εγκαταλελειμμέναι Ισραηλιτικαί περιουσίαι, συνιστάται, δι’ αποφάσεως του Δ.Σ. του Οργανισμού, τοπικόν Συμβούλιον αποτελούν όργανον αυτού εις ο, κατόπιν αποφάσεώς του, μεταβιβάζεται το όλον ή μέρος της δικαιοδοσίας του. 2.Ως προς την εκπροσώπησιν, τας συνεδριάσεις, την απαρτίαν, την λήψιν αποφάσεων κλπ. των τοπικών συμβουλίων εφαρμόζονται τα εν τω άρθρ. 4 του παρόντος οριζόμενα. Άρθρ.7.-1.Εντός προθεσμίας 3 μηνών από της δημοσιεύσεως του παρόντος, δυναμένης να παραταθή επί εξάμηνον δι’ αποφάσεως του Δ.Σ. του Οργανισμού πάντες οι προβάλλοντες κληρονομικά δικαιώματα επί περιουσιών απολεσθέντων Ισραηλιτών υποχρεούνται, όπως υποβάλωσιν εις την διοίκησιν του Οργανισμού ή εις τα κατά τόπους Διοικ. Συμβούλια δήλωσιν, συνοδευομένην υπό των νομιμοποιούντων την σχετικήν αξίωσιν δικαιολογητικών. 2.Παρερχομένης απράκτου της προθεσμίας ταύτης ή της δηλώσεως, ούσης κατά την κρίσιν της διοικήσεως προφανώς αβασίμου ο Οργανισμός επιλαμβάνεται της νομής και διαχειρίσεως της εγκαταλελειμμένης περιουσίας. 3.Κατά της τοιαύτης ενεργείας της Διοικήσεως του Οργανισμού επιτρέπεται προσφυγή του ενδιαφερομένου ενώπιον του αρμοδίου Προέδρου Πρωτοδικών, κρίνοντος κατά την διαδικασίαν του άρθρ. 634 της Πολ. Δικ. περί προσωρινής ρυθμίσεως της διαχειρίσεως κλπ. κληρονομίας, επιφυλασσομένης της ενώπιον των τακτικών δικαστηρίων διαδικασίας. Άρθρ.8.-1.Πάσαι αι διατάξεις των Νόμ. 2/1944, 377/1945 και 808/1945, αι αφορώσαι την υπό του Δημοσίου διαχείρισιν των εγκαταλελειμμένων Ισραηλιτικών περιουσιών ως και αι σχετικαί αρμοδιότητες, ισχύουν εφεξής υπέρ του δια του παρόντος ιδρυομένου Οργανισμού. 2.Αι διαχειριζόμεναι εγκαταλελειμμένας Ισραηλιτικάς περιουσίας Δημόσιαι Υπηρεσίαι, Οργανισμοί και οιαδήποτε νομικά ή φυσικά πρόσωπα, οφείλουν να παραδώσωσιν εις την Διοίκησιν του Οργανισμού τα υπό διαχείρισιν αυτών περιουσιακά στοιχεία, ως και παν σχετικόν έγγραφον, μέχρις όμως πραγματοποιήσεως της παραδόσεως εκάστης περιουσίας η διαχείρισις θα συνεχίζεται κατά τας κειμένας διατάξεις μη δυναμένη να υπερβή το τρίμηνον. Σελ. 332,02 315-094 3.Αι διατάξεις των ανωτέρω Νόμων, αι αφορώσαι την εις τους επανεμφανιζομένους Ισραηλίτας επιτρόπους, επιμελητάς αυτών κλπ. απόδοσιν των μεσεγγυημένων ή άλλως παρακρατουμένων Ισραηλιτικών περιουσιών δεν μεταβάλλονται δια του παρόντος. Άρθρ.9.-Δι’ εσωτερικού κανονισμού, ψηφιζομένου υπό του Δ.Σ. δια πλειοψηφίας των 2/3 των μελών του, δύνανται να ρυθμισθώσιν ειδικώτερον τα της εσωτερικής οργανώσεως και λειτουργίας των υπηρεσιών του Οργανισμού. 26.Ζ.δ.8 Διαχείριση Ισραηλιτικών Περουσιών 